
Kasutusloa andmine ( Õlelille tn 29 )
1. ASJAOLUD JA MENETLUSE KÄIK

25.04.2018.a. Narva Linnavalitsuse korralduse vastuvõtmiseks laekus kasutusloa taotlus (linnavalitsuse dokumendiregistris nr 4096) Õlelille tn 29 kinnistule püstitatud üksikelamu (ehitisregistri kood 120765466)  kasutamiseks koos üksikelamu ehitusprojektiga (töö nr 124/2015, OÜ Olegta) ja koos ehitusdokumentatsiooniga. 
Ehitusseadustiku § 52 lg 1 alusel kandis järelevalve osakond 18.04.2018 üksikelamu  kasutusloa taotluse andmed ehitisregistrisse (menetluse nr 132403) ning  genereeris kasutusloa taotluse eelnõu, mis suunati ehitusseadustiku § 54 lg 6 kohaselt ehitisregistri kaudu Päästeametile,  Narva Linnavalitsuse Linnamajandusametile kooskõlastamiseks. 

Kasutusloa menetlus toimus ehitisregistri elektroonilises keskkonnas (EHR). Esitatud dokumentides on avastatud puuduseid ning ehitisregistri elektroonilise keskkonna kaudu ehitusprojekt koos ehitusdokumentatsiooniga on mitu korda tagastatud puuduste kõrvaldamiseks. EHR keskkonnas on genereeritud kasutusloa eelnõu nr 1812371/04750-3. 07.06.2018.a. kõik menetlusse kaasatud isikud kooskõlastasid kasutusloa taotluse kasutusloa väljastamiseks.
Seega ehitusseadustiku § 55 kohaselt kasutusloa andmisest keeldumise põhjused puuduvad ning üksikelamule  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda kasutusluba  Õlelille tn 29 kinnistule üksikelamu püstitamiseks (ehitisregistri kood 120765466, üksikelamu ehitusprojekti töö nr 124/2015, OÜ Olegta). 

  
 4.  RAKENDUSSÄTTED
4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

